CELEX: 62010CJ0574
Language: hu
Date: 2012-03-15 00:00:00
Title: A Bíróság (harmadik tanács) 2012. március 15‑i ítélete.#Európai Bizottság kontra Németországi Szövetségi Köztársaság.#Tagállami kötelezettségszegés – 2004/18/EK irányelv – Szolgáltatásnyújtásra irányuló közbeszerzési szerződések ‒ Építészeti és tervezési szolgáltatások – Valamely középület felújítási projektjére vonatkozó tanulmánykészítési, tervezési, és felügyeleti szolgáltatások – A projekt több fázisban történő megvalósítása költségvetési okok miatt – A szerződés értéke.#C‑574/10. sz. ügy.

A Bíróság (harmadik tanács) 2012. március 15‑i ítélete – Bizottság kontra Németország
      (C‑574/10. sz. ügy)
      „Tagállami kötelezettségszegés – 2004/18/EK irányelv – Szolgáltatásnyújtásra irányuló közbeszerzési szerződések ‒ Építészeti és tervezési szolgáltatások – Valamely középület felújítási projektjére vonatkozó tanulmánykészítési, tervezési, és felügyeleti szolgáltatások –A projekt több fázisban történő megvalósítása költségvetési okok miatt – A szerződés értéke”
      Jogszabályok közelítése – Az építési beruházásra, az árubeszerzésre és a szolgáltatásnyújtásra irányuló közbeszerzési szerződések odaítélési eljárásai
         – 2004/18 irányelv – Szolgáltatásnyújtásra irányuló közbeszerzési szerződések – Fogalom (2004/18 európai parlamenti és tanácsi irányelv, 2. cikk, 7. cikk, b) pont, 9. cikk, 20. cikk és 23–55. cikk) (vö. 37., 41–52. pont és a rendelkező rész)
      
      Tárgy
      
         
               Tagállami kötelezettségszegés ‒ Az építési beruházásra, az árubeszerzésre és a szolgáltatásnyújtásra irányuló közbeszerzési
                  szerződések odaítélési eljárásainak összehangolásáról szóló, 2004. március 31‑i 2004/18/EK európai parlamenti és tanácsi irányelv
                  (HL L 134., 114. o.; magyar nyelvű különkiadás 6. fejezet, 7. kötet, 132. o.) 23–55. cikkével összefüggésben értelmezett 2.,
                  9. és 20. cikkének megsértése – Az ugyanazon építési projekthez kapcsolódó több építészeti szolgáltatásnak ugyanazon tervezőiroda
                  részére, európai szintű közbeszerzési eljárás lefolytatása nélkül történő odaítélése Niedernhausen önkormányzata által – Az
                  odaítélt szolgáltatás felosztása – A szerződés értékének meghatározása.
               
            Rendelkező rész
      
         
                  1)
               
               
                  
               
               
                  	A Németországi Szövetségi Köztársaság – mivel Niedernhausen önkormányzata a területén található „Autalhalle” elnevezésű középület
                     felújításával kapcsolatos építészeti szolgáltatásokra irányuló, az építési beruházásra, az árubeszerzésre és a szolgáltatásnyújtásra
                     irányuló közbeszerzési szerződések odaítélési eljárásainak összehangolásáról szóló, 2004. március 31‑i 2004/18/EK európai
                     parlamenti és tanácsi irányelv 7. cikkének b) pontjában meghatározott értékhatárt meghaladó értékű közbeszerzési szerződést
                     európai uniós szintű közbeszerzési eljárás lefolytatása nélkül ítélte oda – nem teljesítette az ezen irányelv 23–55. cikkével
                     összefüggésben értelmezett 2., 9. és 20. cikkéből eredő kötelezettségeit.
                  
               
            
         
                  2)
               
               
                  
               
               
                  	A Bíróság a Németországi Szövetségi Köztársaságot kötelezi a költségek viselésére.